Ģeoloģiskais dabas piemineklis  **Īvandes ūdenskritumi**

MK 175. noteikumu piel. Nr. 93

**Detalizēts apraksts**

**Adrese**

Kuldīgas novadā Rendas pagastā, dabas parkā Abavas senleja, Natura 2000 teritorijā.

Ģeogrāfiskās koordinātes E22° 17,706' un N57° 4,055', jeb x396625, y326201 LKS92 sistēmā.

**Ģeogrāfiskais novietojums**

Pieventas zemienē, Ugāles līdzenumā, vietā, kur Īvandes upītes ieleja pievienojas Abavas senlejai.

**Ģeoloģiskie veidojumi**

Divi ūdenskritumi, kas izveidojušies pār kāplēm Pļaviņu svītas dolomītu iežos. Lejpus augšējā ūdenskrituma upītei ir neliels kanjons dolomītu iežos. Dažus metrus augsti atsegumi atsedzas abos tās krastos (augstums mainīgs atkarībā no ūdens līmeņa upē). Augšējā kāple (Mazais ūdenskritums, Valdātu rumba) ir 1,4 m augsta un 6,5 m plata, bet apakšējā (Lielais Rendas ūdenskritums, Rendas rumba) - 2 m augsta un 11 m plata. Abas kāples ir veidojušās pār cietu dolomītu slāņiem un ir stāvas, gandrīz vertikālas. Atkarībā no ūdens daudzuma upē, ūdenskritums aizņem visu, vai tikai daļu kāples platuma.

**Izmēri**

Dabas pieminekļa platība 2,32 ha.

**Debits**

-

**Unikālās vērtības**

Paši ūdenskritumi ir izcili dabas objekti, tomēr nav paši lielākie.

**Ainaviskuma raksturojums**

Skaisti dabas veidojumi. Ainaviskums mainīgs atkarībā no gada laika.

**Stratigrāfija**

Raksturīgs Pļaviņu svītas griezums.

**/Uzbūve/**

Horizontāli slāņoti Pļaviņu svītas dolomītu ieži. Ūdenskritumu veidošanos šajā teritorijā ir noteikuši divi apstākļi:

Cietu dolomīta iežu klātbūtne.

Tas, ka Īvande šajā posmā šķērso dziļās Abavas senlejas nogāzi.

Dotajās vietās divu ūdenskritumu veidošanos ir noteikusi kādu mazāk izturīgu iežu klātbūtne zem cietajiem dolomītu slāņiem. Tomēr konkrētu pētījumu par ūdenskritumu ģeoloģisko griezumu nav.

**Viela**

Raksturīgs augšdevona Pļaviņu svītas dolomīts.

**Procesi**

Būtiski ūdenskritumu atkāpšanās vai izskalošanās procesi nav novērojami.

**Dabas aizsardzība**

Teritorijā atrodas ES aizsargājami biotopi karbonātisku pamatiežu atsegumi (8210) un upju straujteces un dabiski upju posmi (3260). Starp abiem ūdenskritumiem, upītes labā krastā ir mazs avotiņš, kura vides stāvoklis ir nožēlojams.

**Citas vērtības**

Augšpus Rendas rumbas atrodas kāds paliels akmens, uz kura sāna redzams gada skaitļa iekalums 1890. Stāsta, ka vecos laikos uz akmens bijusi uzcelta lapenīte vietējā mācītāja dēlu izpriecām, kad tie atbraukuši atpūsties.

**Stāvoklis**

Stāvoklis vērtējams kā labs.

**Bojājumi**

Nav.

**Apdraudējumi**

Nav būtisku apdraudējumu.

**Apsaimniekošana**

Pie Rendas rumbas ir noejas taka ar kāpnītēm, bet līdz Valdātu rumbai taka neaizved.

**Piezīmes**

Starp abiem ūdenskritumiem ir pārgāze pār akmeņu un cementa sabetonējumu, kas nav dabisks ūdenskritums, bet gan mākslīgs un diezgan neestētisks (izveidots padomju laikos). Nereti tūrisma resursos arī šis mākslīgais veidojums tiek raksturots kā ūdenskritums.

**Novērtējumi**

Unikālās vērtības – 4

Ainaviskums – 5

Zinātniskais nozīmīgums:

Stratigrāfija – 3

Uzbūve – 3

Viela – 3

Procesi – 2

Citas vērtības – 4

Novērtējumu summa - 24

**Robežu izmaiņu pamatojums**

Robežas pieskaņotas zemes vienību kadastru robežām, ietverot dabas pieminekļa teritorijā abus ūdenskritumus un ielejas posmu, kā arī nelielo pietekas ūdenskritumiņu lejāk.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem ģeoloģijas (stratigrāfijas, ģeomorfoloģijas, hidroģeoloģijas), sugu un biotopu pētījumiem, gan kā ainaviski vērtīgu dabas veidojumu kopumu, kas ir nozīmīgs kā tūrisma objekts.

Nepieciešama stends ar korektu ģeoloģiska satura informāciju par ūdenskritumiem, kā arī shēma ar to izvietojumu, lai interesenti bez pūlēm atrastu abus ūdenskritumus, kā arī nepieciešams pagarināt esošo taku no betona aizdambējuma līdz Valdātu rumbas apskates vietai.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.

A picture containing map

Description automatically generated