Ģeoloģiskais dabas piemineklis **Adamovas krauja**

MK 175. noteikumu piel. Nr. 84

**Detalizēts apraksts**

**Adrese**

Krāslavas novadā, Krāslavas pilsētā, dabas parkā Daugavas loki, aizsargājamo ainavu apvidū un Natura 2000 teritorijā Augšdaugava.

Ģeogrāfiskās koordinātes E27° 07,579' un N55° 53,385', jeb x695500, y198227 LKS92 sistēmā.

**Ģeogrāfiskais novietojums**

Augšdaugavas pazeminājumā, Daugavas senlejā, upes Adamovas lokā, labajā krastā.

**Ģeoloģiskie veidojumi**

Dabas piemineklis ietver vienu no Daugavas ielejas pamatkrasta kraujām upes labajā krastā, sānu gravas, avotcirkus un dažāda vecuma iežu atsegumus, laukakmeņu bruģi Daugavas palienē, vienu dižakmeni un citus ģeoloģiskus veidojumus. Atsegumos ir pārstāvēti: interglaciālā kūdra, augšdevona Gaujas svītas *D3gj* pamatieži, pleistocēna glacigēnie un fluviglaciālie nogulumi, kvartāra kalkrētu konglomerāti. Kopējais atsegumu posma garums ir 1,5 km un pamatkrasta augstums līdz 38 m.

**Izmēri**

Dabas pieminekļa platība ir 47,59 ha.

**Debits**

-

**Unikālās vērtības**

Dabas pieminekļa īpašā vērtība ir interglaciālās kūdras un pamatiežu atsegumi, kā arī ievērojamā dažādo ģeoloģisko veidojumu koncentrācija salīdzinoši nelielā teritorijā.

**Ainaviskuma raksturojums**

No pamatkrasta paveras izcilas ainavas uz Daugavas senieleju Adamovas un Skerškānu lokā.

**Stratigrāfija**

Vidusdevona Gaujas svītas pamatiežu atsegumi, viduspleistocēna Pulvernieku starpledus laikmeta (interglaciālās) kūdras atsegums, arī augšējā pleistocēna un holocēna nogulumi

**Uzbūve**

Griezuma apakšējā daļā vidusdevona Gaujas svītas smilšakmeņi un aleirīti, kas augšdaļā ir pārskaloti. Tos pārsedz pelēcīga pleistocēna morēna. Virs tās viduspleistocēna Pulvernieku kūdras nogulumi, ko no virspuses pārsedz sīkslāņota putekļaina smilts un sarkanbrūna morēna – glacigēni un akvaglaciāli nogulumi.

**Viela**

Vāji sacementēti smilšakmeņi, aleirolīti un smiltis, ļoti blīva, brūnganmelna kūdra, smalkgraudainas un aleirītiskas smilts nogulumi, akmeņaina smilšmāla morēna.

**Procesi**

Upes erozijas veidots atsegums. Teritorijā norisinās arī avotu erozija, gravu veidošanās, nereti ir noslīdeņi. Savdabīga aluviālās erozijas izpausme ir laukakmeņu koncentrēšanās Daugavas palienes virsmā.

**Citas vērtības**

Krāces. Akumulatīvi veidojumi Daugavas gultnē – vidussēres. Dabas pieminekļa teritorijā aizsargājami vietējas nozīmes dižkoki. Teritorija tiek izmantota tūrismam un dabas izglītībai.

**Stāvoklis**

Vidējs. Kādreiz klajā pamatkrasta nogāze un Adamovas krauja ar lielu daļu kādreizējo atsegumu ir aizaugušas.

**Bojājumi**

Nav.

**Apdraudējumi**

Aizaugšana.

**Dabas aizsardzība**

Dabas pieminekļa teritorijā atrodas Eiropas Savienības aizsargājamie biotopi - upju straujteces un dabiski upju posmi (3260), nogāžu un gravu meži (9180\*), palieņu zālāji (6450). Pamatkrasta nogāzē ir vairāki ozoli, kuri atbilst vietējas nozīmes dižkoka statusam.

**Apsaimniekošana**

Teritorijā ir labiekārtota dabas taka, tomēr informācija par dabas pieminekli un ģeoloģiskajiem un ģeomorfoloģiskajiem objektiem ir nepilnīga, teritorijas robežzīmju nav.

**Piezīmes**

Apraksts, novērtējumi un robežu izmaiņu pamatojums balstīti uz līgumdarba pētījuma ietvaros veiktā apsekojuma un literatūras datiem, apsekoja Juris Soms.

**Novērtējumi**

Unikalitāte - 5

Ainaviskums - 3

Zinātniskais novērtējums:

Stratigrāfija - 5

Uzbūve - 4

Viela - 4

Procesi - 3

Citas vērtības - 4

Novērtējumu summa – 28

**Robežu izmaiņu pamatojums**

Robežas precizētas pieturoties pie zemes kadastra robežām un atbilstoši faktiskajam nozīmīgāko ģeoloģisko veidojumu izvietojumam dabā.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem kvartārģeoloģiskiem un ģeomorfoloģiskiem pētījumiem, gan kā nozīmīgu ainavu skatu punktu Augšdaugavā. Būtu ierosinājums veikt ainavas skatu koridoru papildus atbrīvošanu no kokiem, lai no pamatkrasta augšējā daļā ierīkotajām skatu platformām būtu iespējams apskatīt Daugavas senleju.

Būtu nepieciešamas arī atjaunot un papildināt informāciju stendos par atsevišķiem objektiem dabas pieminekļa teritorijā.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.

Map

Description automatically generated