Ģeoloģiskais dabas piemineklis  **Virsaišu ūdenskritums**

MK 175. noteikumu piel. Nr. 159

**Detalizēts apraksts**

**Adrese**

Talsu novadā, Abavas pagastā.

Ģeogrāfiskās koordinātes E22° 33,007' un N57° 5,348', jeb x412137, y328242 LKS92 sistēmā.

**Ģeogrāfiskais novietojums**

Austrumkurzemes augstienes un Pieventas zemienes robežjoslā, Kārones-Virbupes senlejas atzarā.

**Ģeoloģiskie veidojumi**

Dabas pieminekli senlejas atzara posmā veido Virbupes labā krasta pietekas, Virsaišu strauta, gultnē upes erozijas izveidota dolomīta kāple ar ūdenskritumu. Kāples augstums ir 1,70 m, platums 4 m. Ūdens straumes platums pār kāpli parasti ir ap 2 m.15 metrus lejpus ūdenskrituma, strauta kreisajā krastā ir neliels dolomītu atsegums (līdz 0,5 m augsts). Mazliet lejāk strauta gultnē vēl viena ap 0,3 m augsta kāplīte pār dolomītu iežiem, kas ir ainaviska.

**Izmēri**

Dabas pieminekļa platība 2,81 ha.

**Debits**

-

**Unikālās vērtības**

Savdabīgs un izteiksmīgs ūdenskritums, viens no skaistākajiem mazo upīšu ūdenskritumiem, jo īpaši skaists pavasarī un rudenī, kad strautā vairāk ūdens.

**Ainaviskuma raksturojums**

Skaists dabas veidojums, jo īpaši pavasarī un rudenī, kad strautā vairāk ūdens.

**Stratigrāfija**

Augšdevona Franas stāva Pļaviņu svītas dolomīts.

**Uzbūve**

Dolomīta kāple senlejā, strauta ielejā strauta gultnē, ko veido plaisains Pļaviņu svītas dolomīts.

**Viela**

Raksturīgs augšdevona Franas stāva Pļaviņu svītas dolomīts.

**Procesi**

Šobrīd nav novērojama ūdenskrituma atkāpšanās.

**Dabas aizsardzība**

Teritorijā atrodas ES aizsargājami biotopi – avoti un avoksnāji (7160).

**Citas vērtības**

Samērā populārs tūrisma objekts.

**Stāvoklis**

Stāvoklis vērtējams kā ļoti labs.

**Bojājumi**

Nav.

**Apdraudējumi**

Nav.

**Apsaimniekošana**

Netālu pie ūdenskrituma atrodas informācijas stends par ģeoloģisko objektu un dabas vērtībām, kas uzstādīts 2010.gadā Latvijas Petroglifu centra rīkotā Gada ģeoloģiskā objekta pasākuma ietvaros. Uz ūdenskritumu ved 1 km gara dabas taka, izveidota 2010.gadā ar Talsu novada un virsmežniecības gādību.

**Piezīmes**

Šis ir viens no nesenāk Latvijā apzinātajiem ūdenskritumiem – 1998.gada augustā to atklāja ģeogrāfs Ivars Strautnieks.

**Novērtējumi**

Unikālās vērtības – 4

Ainaviskums – 4

Zinātniskais nozīmīgums:

Stratigrāfija – 3

Uzbūve – 3

Viela – 3

Procesi – 1

Citas vērtības – 3

Novērtējumu summa - 21

**Robežu izmaiņu pamatojums**

Dabas pieminekļa robežas vilktas pa senlejas nogāzes kroti, lai ietvertu senlejas atzara posmu ar ūdenskritumu tā vidusdaļā.

**Ieteikumi aizsardzībai un apsaimniekošanai**

Dabas objektu nepieciešams saglabāt gan zinātniskiem ģeoloģijas (stratigrāfijas, ģeomorfoloģijas, hidroģeoloģijas), sugu un biotopu pētījumiem, gan kā ainaviski vērtīgu dabas veidojumu, kas ir nozīmīgs kā maz ietekmēta dabas teritorija un vienlaikus samērā populārs tūrisma objekts.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.

**Map

Description automatically generated with medium confidence**